กศน.กำแพงเพชร พัฒนาระบบไอซีที เชื่อมโยง นร.และครูผ่านสมาร์ทโฟน
เมื่อวันที่ 22 ต.ค. 59 นายบุญทรง จิโนเป็ง ผู้อำนวยการ กศน.จังหวัดกำแพงเพชร กล่าวว่า กศน.กำแพงเพชร ได้พัฒนาโปรแกรมไอซีที ชื่อ KPP.NFE 60.0 ผ่านเทคโนโลยีระบบคอมพิวเตอร์และสมาร์ทโฟน เพื่อให้นักศึกษาและครูใช้งานเพื่อรองรับการเรียนรู้เป็นรายบุคคลแห่งแรกของประเทศไทย,ทั้งนี้จะใช้เวทีประชุม กศน.ภาคเหนือ เพื่อเปิดตัวอย่างเป็นทางการในเดือน พ.ย. โดยมีหัวหน้าทีมคือ นายกำจร หัดไทย นักวิชาการศึกษาชำนาญการ พร้อมกับทีมพัฒนาระบบไอซีทีของสำนักงาน กศน.จังหวัดกำแพงเพชร ประกอบด้วยครู กศน.ตำบล บรรณารักษ์ห้องสมุด นักวิชาการศึกษา ที่เป็นตัวแทนในการนำเสนอ ซึ่งนายอภิวัฒน์ สังคง เป็นผู้คิดค้นและวางระบบการตรวจสอบผลการเรียนออนไลน์ ,นอกจากนี้ยังได้ร่วมกันพัฒนาปรับปรุงโปรแกรมภายใต้ชื่อ KPP.NFE 60.0 เข้าร่วมนำเสนอในเวทีประชุมการจัดทำสื่อเสริมรายวิชาบังคับ หรือคลิปวีดิโอ และการชุมนุมยุวกาชาด ณ สถาบัน กศน.ภาคเหนือจังหวัดลำปาง เพื่อนำเสนอนวัตกรรมระบบช่วยเหลือผู้เรียน ชื่อ KPP.NFE 60.0 ผ่านสื่อเทคโนโลยีระบบคอมพิวเตอร์และสมาร์ทโฟนให้กับผู้บริหารสำนักงาน กศน.จังหวัดในโซนภาคเหนือ 17 จังหวัด,ทั้งนี้เพื่อเป็นต้นแบบในการใช้ระบบช่วยเหลือผู้เรียนรายบุคคล สนองนโยบายของกระทรวงศึกษาธิการ ที่ถือว่าระบบดูแลช่วยเหลือผู้เรียนเป็นเรื่องที่สำคัญ รวมทั้งสำนักงาน กศน.ส่วนกลาง ได้มีแนวทางการพัฒนาการเรียนรู้ กศน.ในรูปแบบการเรียนรู้รายบุคคลเพื่อแก้ปัญหา และสร้างแรงจูงใจในการเรียนกับ กศน.,นายบุญทรง กล่าวอีกว่า ปัจจุบันนักศึกษาที่เข้ามารับบริการการศึกษากับ กศน.ต่างมีภาระที่ต้องทำมาหาเลี้ยงชีพของตนเอง จึงมีเวลาในการมาพบกลุ่มน้อย และยังต้องการวุฒิการศึกษาเพื่อไปพัฒนาอาชีพของตนเองในการพัฒนาความเป็นอยู่ที่ดีขึ้น ซึ่งนวัตกรรมดังกล่าวถือเป็นการอำนวยความสะดวกแก่ผู้เรียนและผู้ที่สนใจที่จะมารับบริการกับทาง กศน.เป็นอย่างมาก,ทั้งนี้ระบบดังกล่าวจะเปิดใช้อย่างเต็มรูปแบบในภาคเรียนที่ 2/2559 เดือน พ.ย.ที่จะถึงนี้ คาดว่าจะทำให้นักศึกษาหลั่งไหลเข้ามาเรียนกับ กศน.จังหวัดกำแพงเพชร เป็นจำนวนมากขึ้น เพราะสามารถอำนวยความสะดวกในการเรียน ไม่ว่าจะอยู่ที่ไหนก็สามารถเรียนกับทาง กศน.ได้อย่างมีคุณภาพ.
กศน.กำแพงเพชร พัฒนาระบบไอซีที ภายใต้ชื่อ KPP.NFE 60.0 ผ่านคอมพิวเตอร์และสมาร์ทโฟน เพื่อให้นักศึกษาและครูได้ใช้งานเพื่อรองรับการเรียนรู้เป็นรายบุคคลแห่งแรกของประเทศไทย 
กศน.,กศน.กำแพงเพชร,KPP.NFE 60.0,กศน.ภาคเหนือ,บุญทรง จิโนเป็ง,กำแพงเพชร